Beda-bedaIki nuduhake yen basa sing digunakake ing sawijining racikan seni pancen bisa ngliwati sakehing wates budaya. Seni bisa manjing ing kaanan apa wae lan bisa ditampa dening sapa wae. Tapsiran luhur sing kakandhut ing sawijining racikan seni bisa diwaca, diwerdeni lan wusana didhudhah dening sapa wae tanpa kepalang perkara basa. Apa sing diandharake dening Afrizal kuwi jumbuh pratelane para budayawan lan sarjana sujana babagan kabudayan yen nyawiji kuwi ora ateges kudu padha kabeh. Kayadene sesanti Bhinneka Tunggal Ika, miturut seniman kang uga budayawan Suprapto Suryodarmo, ngandhut tapsiran yen bangsa Indonesia kuwi nyawiji ing kaanan kang beda-beda.
